সিলেট, ৮ জুন (শীর্ষ নিউজ ডটকম): স্বেচ্ছাসেবক দলের কেন্দ্রীয় সভাপতি হাবিবুন নবী সোহেল, সাধারণ সম্পাদক মীর শরাফত আলী সপু ও সাংগঠনিক সম্পাদক শফিউল বারি বাবুর উপর দায়েরকৃত মামলা প্রত্যাহারের দাবিতে সিলেট জেলা ও মহানগর শাখা স্বেচ্ছাসেবক দলের উদ্যোগে বিক্ষোভ মিছিল ও  সমাবেশ অনুষ্ঠিত হয়েছে। আজ বুধবার বিকালে নগরীর মীরাবাজার থেকে শুরু করে বিক্ষোভ মিছিলটি ঐতিহাসিক সিটি পয়েন্টে এসে সমাবেশে মিলিত হয়।  সমাবেশে বক্তারা বলেন, বর্তমান সরকার তাদের সকল নির্বাচনী অঙ্গীকার ভুলে এখন বিরোধী দলের নেতাকর্মীদের বিরুদ্ধে মিথ্যা মামলা দিয়ে হয়রানি করছে। তারা আরো বলেন, সরকার ডিজিটাল বাংলাদেশ ও দিনবদলের শ্লোগান দিয়ে ক্ষমতায় এসে সাধারণ মানুষের কথা ভুলে ব্যাপক অনিয়ম-দুর্নীতির মাধ্যমে নিজেদের আখের গোছাতে মনোযোগী হয়ে পড়েছে। বাংলাদেশের জাতীয়তাবাদী শক্তির ভবিষ্যৎ কর্ণধার তারেক রহমানের নামে একের  পর এক মিথ্যা মামলা দিয়ে হয়রানির চেষ্টা করছে, যার পরিণাম শুভ হবে না।  মহানগর স্বেচ্ছাসেবক দল নেতা ও সিটি করপোরেশনের কাউন্সিলর ফরহাদ চৌধুরী শামীমের সভাপতিত্বে ও কাউন্সিলর দিনার খান হাসুর পরিচালনায় সমাবেশে অন্যান্যের মধ্যে বক্তব্য দেন আরিফ ইকবাল নেহাল, জহির হোসেন তুহিন, এডভোকেট খালেদ জুবায়ের, এডভোকেট ফখরুল ইসলাম, রিনুক আহমদ, রুজেল আহমদ চৌধুরী, দীপক রায়, সিদ্দেক আলী, আল ফরহাদ মতিন, আবদুল জলিল অপু, সাহেল আহমদ, এডভোকেট শফিকুল ইসলাম সবুজ, হুমায়ুন কাদির রিপন, দুলাল আহমদ, লাহিন আহমদ, এডভোকেট ফখরুজ্জামান,  এডভোকেট ইকবাল আহমদ, এডভোকেট আবদুল মুকিত, এডভোকেট সাইদুর রহমান আলেক, রায়হাদ বখত রাকু, আবদুল খালিক মিল্টন, ইমামুল হক চৌধুরী ইমু, টিটন মল্লিক, আতিকুর রহমান রিফু, সুমন আহমদ, মাসুক গাজী, খুরশেদ আহমদ, রাশেদুল ইসলাম স্বপন, সাজন আহমদ সাজু, আমিন মিয়া, জুম্মা জালালী, জনি আহমদ, সাহেদ আহমদ, সোলেমান আহমদ চমন, রুসেল আহমদ, এজাজ আহমদ, দিনার আহমদ, আবদুল কাইয়ুম, সাইফুল ইসলাম, মিলাদ আহমদ, রিপন আহমদ, শফি মিয়া, রুবেল আহমদ, পলাশ, আজাদ, হাসান, এংকার সিংহ, তাজ উদ্দিন সাকু, রেজাউল করিম শামীম, ইসলাম উদ্দিন, বাবু, টুটুল, সোহেল, শাওন,  ময়নুল, রাজ আকাশ, অরূপ সিংহ, মামুন আহমদ, সোহান আহমদ, সামাদ আহমদ, নান্টু, কান্তি প্রমুখ।  (শীর্ষ নিউজ ডটকম/এএস/আরআর/২৩:১৫ ঘ.)